**LĪGUMS**

**par žalūziju piegādi Nodarbinātības valsts aģentūras vajadzībām**

Nr. **NVA 2017/19/1.1-9.4/10**

Rīgā 2017.gada 27.septembrī

**Nodarbinātības valsts aģentūra** (reģistrācijas Nr. 90001634668), tās direktores Evitas Simsones personā, kura rīkojas saskaņā ar Ministru kabineta 2012.gada 18.decembra noteikumiem Nr.876 “Nodarbinātības valsts aģentūras nolikums” (turpmāk – Pasūtītājs), no vienas puses un

**Sabiedrība ar ierobežotu atbildību** **“Lauresta LV”** (reģistrācijas Nr. 40103228509), kuru uz 2017.gada 6.februārī izdotas komercpilnvaras pamata pārstāv izpilddirektore Laila Poiša (turpmāk – Izpildītājs), no otras puses, (abi kopā turpmāk Puses),

pamatojoties uz Pasūtītāja veiktā iepirkuma “Žalūziju iegāde un remonts”, identifikācijas Nr. NVA 2017/19, rezultātiem, vienojas un noslēdz šādu līgumu (turpmāk – Līgums):

**1. Līguma priekšmets**

1.1. Izpildītājs apņemas veikt logu žalūziju (turpmāk – Prece) izgatavošanu, piegādi, uzstādīšanu un veco žalūziju utilizēšanu saskaņā ar Līguma un Tehnisko un finanšu piedāvājuma (1.pielikums) noteikumiem, kā arī veikt žalūziju remontu, bet Pasūtītājs apņemas pieņemt un apmaksāt kvalitatīvi paveiktus darbus, kas saistīti ar Preces uzstādīšanu vai remontu.

1.2. Preces piegāde un uzstādīšana tiek veikta Pasūtītāja struktūrvienībās visā Latvijas Republikas teritorijā (2.pielikums).

**2. Līguma summa un norēķinu kārtība**

2.1. Kopējā Līguma summa bez pievienotās vērtības nodokļa (turpmāk - PVN) ir **10 413,22 *euro*** (desmit tūkstoši četri simti trīspadsmit *euro* un 22 centi). PVN tiek aprēķināts un maksāts saskaņā ar normatīvo aktu regulējumu.

2.2. Pasūtītājs samaksā par piegādāto un uzstādīto, Līguma prasībām atbilstošo un kvalitatīvo Preci bankas pārskaitījuma veidā.

2.3. Cenā ir iekļauta Preces vērtība, iepakojuma, piegādes, izkraušanas, uzstādīšanas, veco žalūziju noņemšanas un utilizācijas darbu (ja tādi nepieciešami) izmaksas, visi valsts un pašvaldību noteiktie nodokļi, nodevas, izņemot PVN, un citas izmaksas, tajā skaitā administratīvās un sakaru pakalpojumu izmaksas, kas saistītas vai attiecināmas uz Preci vai tās piegādi un uzstādīšanu. Papildu izmaksas Līguma darbības laikā netiek pieļautas.

2.4. Pasūtītājs samaksu veic 15 darba dienu laikā no preču pavadzīmes - rēķina saņemšanas dienas. Preču pavadzīmei - rēķinam jāpievieno Pušu pārstāvju parakstīts Izpildīto darbu pieņemšanas – nodošanas akts (3.pielikums).

2.5. Par samaksas dienu tiek uzskatīta diena, kad Pasūtītājs veicis pārskaitījumu uz Izpildītāja rēķinā norādīto bankas kontu.

2.6. Katra no Pusēm sedz savus izdevumus par komisijas un banku pakalpojumiem, kas saistīti ar naudas pārskaitījumiem.

**3. Līguma izpildes termiņš un kārtība**

3.1. Līgums stājas spēkā ar tā abpusēju parakstīšanas brīdi un ir spēkā 24 mēnešus no Līguma darbības uzsākšanas dienas vai līdz Līguma summas sasniegšanai, atkarībā no tā, kurš no šiem nosacījumiem iestājas pirmais.

3.2. Mainoties Līguma 2.pielikumā norādītajām adresēm, Pasūtītāja kontaktpersona par to informē Izpildītāju veicot pasūtījumu.

3.3. Piecu darba dienu laikā no Pasūtītāja elektroniska pieprasījuma nosūtīšanas brīža, Izpildītājs veic pasūtījumā esošā objekta apskati, tajā skaitā veic esošo žalūziju novērtējumu, ja tādas ir. Sagatavo un nosūta elektroniski Pasūtītājam tāmi par veicamo darbu apjomu, ņemot vērā Līguma 1.pielikumā noradītās tehniskās prasības un summu.

3.4. Pasūtītājs, pēc tāmes saskaņošanas, dod uzdevumu Izpildītājam izgatavot un uzstādīt jaunas žalūzijas septiņu darba dienu laikā, ja žalūziju skaits nepārsniedz 10 un deviņu darba dienu laikā, ja žalūziju skaits pārsniedz 10, ņemot vērā iepriekš izteiktos Pasūtītāja norādījumus.

3.5. Izpildītājam ar saviem spēkiem un ar saviem līdzekļiem jāveic nolietoto žalūziju atbilstoša utilizācija pēc Pasūtītāja kontaktpersonas pieprasījuma.

3.6. Pēc Preces uzstādīšanas, abu Pušu pārstāvji paraksta Izpildīto darbu pieņemšanas – nodošanas aktu divos eksemplāros. Izpildīto darbu pieņemšanas – nodošanas aktu Pasūtītāja struktūrvienībā ir tiesīgs parakstīt filiāles vadītājs, viņa nozīmēta persona vai kontaktpersona, kuru Pasūtītājs norāda dodot uzdevumu Izpildītājam. Viens akta eksemplārs paliek Izpildītājam, otrs Pasūtītāja pārstāvim.

**4. Pušu tiesības un pienākumi**

4.1. Pasūtītājs žalūziju izgatavošanu un uzstādīšanu pieprasa pēc vajadzības un negarantē pakalpojuma pieprasījumu visās tehniskajā specifikācijā norādītājās adresēs.

4.2. Pasūtītājam ir tiesības pasūtīt žalūzijas cita izmēra logiem ar citām tehniskajām prasībām, kas ne vairāk kā 10 % atšķiras no vispārējās tehniskās specifikācijas.

4.2. Pasūtītājam ir pienākums pieņemt un samaksāt par kvalitatīvi uzstādītu un kvalitatīvu Preci atbilstoši Līguma 2.2. un 2.4.punkta nosacījumiem.

4.3. Ja, pieņemot Preci vai piecu darba dienu laikā pēc Preces uzstādīšanas, Pasūtītājs konstatē trūkumus tās uzstādīšanā, tas ir tiesīgs pieprasīt, lai Izpildītājs novērš Preces uzstādīšanas laikā konstatētos trūkumus, par kuriem Pasūtītāja kontaktpersona paziņo Izpildītāja pārstāvim. Trūkumus Izpildītājs novērš par saviem līdzekļiem ne vēlāk kā piecu darba dienu laikā no Pasūtītāja paziņojuma nosūtīšanas brīža.

4.4. Ja piegādāta Līguma prasībām neatbilstoša vai nekvalitatīva Prece, Pasūtītājs ir tiesīgs neparakstīt Izpildīto darbu pieņemšanas – nodošanas aktu. Pasūtītājam obligāti rakstveidā jānorāda pamatojums atteikumam parakstīt Izpildīto darbu pieņemšanas – nodošanas aktu.

4.5. Izpildītājam ir pienākums piegādāt kvalitatīvu Preci un to uzstādīt, atbilstoši Līguma nosacījumiem, veicot to ar saviem līdzekļiem.

**5. Līguma noteikumiem atbilstoša Prece**

5.1. Ar Līguma prasībām atbilstošu Preci Līguma ietvaros saprotama Prece, kas atbilst Līguma noteikumiem, tai skaitā Izpildītāja tehniskajam un finanšu piedāvājumam (1.pielikums).

5.2. Ar kvalitatīvu Preci Līguma ietvaros saprotama Prece, kas atbilst Preces ražotāja standartiem, tiesību aktos noteiktajām normām un Pasūtītāja prasībām.

**6. Pušu atbildība**

6.1. Ja Izpildītājs nepiegādā preci Līguma 3.4.punktā noteiktajā termiņā, sākot ar nākamo darba dienu no Līgumā noteiktajiem termiņiem, Izpildītājs maksā Pasūtītājam līgumsodu 0,1 % apmērā no nepiegādātās Preces partijas vērtības par katru nokavēto darba dienu, bet ne vairāk kā 10 % apmērā no Līguma kopējās summas. Līgumsoda samaksu Izpildītājs veic 20 darba dienu laikā, skaitot no rēķina izsniegšanas dienas. Līgumsoda samaksa neatbrīvo Izpildītāju no saistību izpildes.

6.2. Ja Pasūtītājs neveic samaksu par piegādāto Preci Līguma 2.4.punktā noteiktajā termiņā, tas maksā Izpildītājam līgumsodu 0,1 % apmērā no piegādātās Preces vērtības par katru nokavēto dienu, bet ne vairāk kā 10 % apmērā no Preces partijas vērtības. Līgumsoda samaksu Pasūtītājs veic 20 darba dienu laikā, skaitot no rēķina saņemšanas dienas. Līgumsoda samaksa neatbrīvo Pasūtītāju no saistību izpildes.

6.3. Katra no Pusēm ir atbildīga par zaudējumiem, kas otrai Pusei radušies tās darbinieku vai pilnvaroto personu darbības vai bezdarbības rezultātā.

**7. Garantijas saistības**

7.1. Izpildītājs nodrošina Precei garantijas termiņu 24 mēnešus no Izpildīto darbu pieņemšanas – nodošanas akta parakstīšanas dienas. Šajā termiņā Izpildītājs nodrošina, ka Prece saglabā pienācīgu kvalitāti un pilnīgas lietošanas īpašības.

7.2. Ja garantijas periodā tiek konstatēts defekts Precei vai preci noturošajai konstrukcijai, Pasūtītājs, pieaicinot Izpildītāja pārstāvi sagatavo aktu brīvā formā, kurā norāda trūkumus un to novēršanas kārtību. Ja Izpildītājs atsakās piedalīties defektu konstatācijā, Pasūtītājam ir tiesības vienpusējā kārtā sagatavot defektu konstatācijas aktu un šāds akts ar tajā norādītajiem norādījumiem ir saistošs Izpildītājam. Akts tiek noformēts un parakstīts divos eksemplāros, pa vienam eksemplāram katrai Pusei.

7.3. Iestājoties Līguma 7.2.punkta nosacījumiem, Izpildītājs veic nekvalitatīvās Preces nomaiņu pret jaunu 10 darba dienu laikā.

7.4. Izpildītājam nav pienākums apmainīt nekvalitatīvo Preci, ja tā zaudējusi kvalitāti Pasūtītāja darbinieku vainas dēļ, kas tiek atspoguļots aktā.

**8. Nepārvaramas varas apstākļi**

8.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās un Puse par šādu apstākļu iestāšanos ir informējusi otru Pusi trīs darba dienu laikā no šādu apstākļu iestāšanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie apstākļi ir aizkavējuši Līguma izpildi, bet ne ilgāk kā par 20 darba dienām, izņemot gadījumus, kad Puses ir vienojušās savādāk.

8.2. Ar nepārvaramas varas apstākļiem jāsaprot dabas stihijas (plūdi, vētras u.c.), politiskās un ekonomiskās blokādes un citi no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējams paredzēt un novērst.

8.3. Pusei, kura atsaucas uz nepārvaramas varas apstākļiem, jāpierāda, ka tai nebija iespējams paredzēt un novērst radušos apstākļus, kuru sekas nav bijis iespējams novērst.

8.4. Gadījumā, ja nepārvaramas varas apstākļi turpinās ilgāk kā 30 kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi piecas darba dienas iepriekš.

**9. Strīdu izskatīšanas un Līguma izbeigšanas kārtība**

9.1. Pušu domstarpības, kas saistītas ar Līgumā paredzēto saistību izpildi, risina sarunu ceļā. Vienošanos noformē rakstveidā. Ja Puses nevar panākt vienošanos, tad strīdu risina Latvijas Republikas tiesā.

9.2. Puses var izbeigt Līgumu pirms Līguma termiņa beigām, Pusēm savstarpēji vienojoties.

9.3. Pasūtītājam ir tiesības vienpusēji atkāpties no Līguma bez Izpildītāja piekrišanas šādos gadījumos:

9.3.1. ja Izpildītājs nepiegādā Preci vairāk nekā piecu darba dienu laikā pēc 3.4.punktā noteiktā termiņa;

9.3.2. ja Izpildītājs atkārtoti piegādājis Līguma prasībām neatbilstošu vai nekvalitatīvu Preci, vai atkārtoti veicis Preces nekvalitatīvu uzstādīšanu.

9.4. Līguma 9.3.1. un 9.3.2. apakšpunktā noteiktajos gadījumos Līgums uzskatāms par izbeigtu septītajā dienā pēc Pasūtītāja paziņojuma par atkāpšanos (ierakstīta vēstule) izsūtīšanas dienas.

**10. Citi noteikumi**

10.1. Par Līguma grozījumiem un papildinājumiem Puses vienojas rakstveidā. Rakstveida vienošanās pievienojamas Līgumam un tās kļūst par Līguma neatņemamu sastāvdaļu.

10.2. Puses var veikt Līguma grozījumus atbilstoši Publisko iepirkumu likuma 61. panta nosacījumiem.

10.3. Kontaktpersona no Izpildītāja puses: Laila Poiša, tālr. 67278800 vai 25558222, e-pasts: Laila@Lauresta.lv.

10.4. Kontaktpersonas no Pasūtītāja puses: Resursu pārvaldības nodaļas speciāliste Ingūna Maļinovska, tālr.67021834 vai 28336997, e-pasts: Inguna.Malinovska@nva.gov.lv. Pasūtītāja kontaktpersona:

10.4.1. atbild par darbību koordinēšanu šī Līguma ietvaros;

10.4.2. nodrošina Preces pasūtīšanu un kontrolē Līguma izpildes termiņu un kārtības ievērošanu;

10.4.3. pārbauda apmaksas dokumentu atbilstību Līguma nosacījumiem un Preces faktiskajam apjomam;

10.4.4. nodrošina garantijas nosacījumu ievērošanu;

10.4.5. veic darbības Līguma izpildes problēmu novēršanai.

10.5. Neviena no Pusēm nedrīkst nodot savas saistības, kas saistītas ar Līgumu, trešajai personai bez otras Puses rakstveida piekrišanas.

10.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāds no Pusēm tiek reorganizēts vai likvidēts, Līgums paliek spēkā un tā noteikumi ir saistoši Puses tiesību un pienākumu pārņēmējam. Puse brīdina otru Pusi rakstveidā par šādu apstākļu iestāšanos 10 darba dienas iepriekš.

10.7. Pusēm savlaicīgi, bet ne vēlāk kā trīs darba dienu laikā jāinformē otra Puse par jebkurām izmaiņām saimnieciskajā darbībā, t.sk. par juridiskās adreses, vai bankas konta nomaiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu

10.8. Līgums sagatavots latviešu valodā uz četrām lapām ar trīs pielikumiem uz piecām lapām un parakstīts divos identiskos eksemplāros, pa vienam katrai Pusei. Abiem Līguma eksemplāriem ir vienāds juridiskais spēks.

**11. Pušu rekvizīti**

|  |  |  |
| --- | --- | --- |
| **Pasūtītājs:** |  | **Izpildītājs:** |
| Nodarbinātības valsts aģentūraK.Valdemāra iela 38 k-1,Rīga, LV-1010Reģ.Nr. 90001634668Valsts kaseKonts: LV06TREL2180451041000 |  | SIA “Lauresta LV”Brīvības 228-32,Rīga, LV-1039Reģ. Nr.40103228509 |
|  |  |  |
| E.Simsone |  | L.Poiša |

1.pielikums

2017.gada \_\_\_\_\_\_\_\_\_\_\_\_\_\_\_\_\_

Līguma Nr.\_\_\_\_\_\_\_\_\_\_\_\_\_\_\_

**TEHNISKAIS UN FINANŠU PIEDĀVĀJUMS**

| **Tehniskās specifikācijas prasības** | **Pretendenta piedāvājums** | **Cena *euro* par 1m2 bez PVN** |
| --- | --- | --- |
| **1.Vertikālās žalūzijas** | **1.Vertikālās žalūzijas** |  |
| Žalūziju slejas materiāls/audums: 100 % poliesters, neuzliesmojošs, saskaņā ar DIN 4102B1 vai ekvivalentu standartu, saules atstarojošs ne mazāk kā 53 %, gaismas absorbācija ne mazāka kā 12 %, vienkrāsains ar gludu faktūru. Auduma svars: ne mazāk kā 260 g/m2.Auduma biezums: ne mazāk par 0,35 mm.Auduma slejas platums: 89 – 127 mm. | Žalūziju slejas materiāls/audums – Starflex DIO: 100 % poliesters, neuzliesmojošs, saskaņā ar DIN 4102B1 vai ekvivalentu standartu, saules atstarojošs ne mazāk kā 53 %, gaismas absorbcija ne mazāka kā 12 %, vienkrāsains ar gludu faktūru. Auduma svars: 260 g/m2.Auduma biezums: 0,40 mm.Auduma slejas platums: 89 – 127 mm. |  |
| Žalūziju slejas materiāls/audums:100 % poliesters, neuzliesmojošs, vienkrāsains ar gludu faktūru. Auduma svars: ne mazāk kā 220 g/m2.Auduma biezums: ne mazāk par 0,35 mm.Gaismas caurlaidība 4-15 %.Auduma slejas platums: 89 – 127 mm. | Žalūziju slejas materiāls/audums -1\*\* audumu grupa:100 % poliesters, neuzliesmojošs, vienkrāsains ar gludu faktūru. Auduma svars: 220 g/m2.Auduma biezums: 0,35 mm.Gaismas caurlaidība 4-15 %.Auduma slejas platums: 89 – 127 mm. |  |
| **2. Rullo kasešu žalūzijas plastikāta logiem** | **2. Rullo kasešu žalūzijas plastikāta logiem** |  |
| Žalūziju materiāls/audums: 100 % poliesters, neuzliesmojošs, saskaņā ar DIN 4102B1 vai ekvivalentu standartu, saules atstarojošs ne mazāk kā 53%, gaismas absorbācija ne mazāka kā 12%, vienkrāsains ar gludu faktūru. Auduma svars: ne mazāk kā 260 g/m2.Auduma biezums: ne mazāk par 0,35 mm. | Žalūziju materiāls/audums – saules atst.4\*\*\* audumu grupa: 100 % poliesters, neuzliesmojošs, saskaņā ar DIN 4102B1 vai ekvivalentu standartu, saules atstarojošs ne mazāk kā 53%, gaismas absorbcija ne mazāka kā 12%, vienkrāsains ar gludu faktūru. Auduma svars: 260 g/m2.Auduma biezums: 0,40mm |  |
| Žalūziju materiāls/audums: 100 % poliesters, neuzliesmojošs, vienkrāsains ar gludu faktūru. Auduma svars: ne mazāk kā 220 g/m2.Auduma biezums: ne mazāk par 0,35 mm.Gaismas caurlaidība 4-15 %. | Žalūziju materiāls/audums: 100 % poliesters, neuzliesmojošs, vienkrāsains ar gludu faktūru. Auduma svars: 220 g/m2.Auduma biezums: 0,35 mm.Gaismas caurlaidība 4-15 %. |  |
| Kopā *euro*: |  |

|  |  |
| --- | --- |
| **Tehniskās specifikācijas prasības** | **Pretendenta piedāvājums** |
| Pretendents nodrošina žalūziju piegādi un uzstādīšanu visā Latvijas Republikas teritorijā. | SIA “Lauresta LV” nodrošina žalūziju piegādi un uzstādīšanu visā Latvijas Republikas teritorijā. |
| Izpildītājs izgatavo un uzstāda jaunas žalūzijas septiņu darba dienu laikā, ja žalūziju skaits nepārsniedz 10 un deviņu darba dienu laikā, ja žalūziju skaits pārsniedz 10, ņemot vērā Pasūtītāja norādījumus. | SIA “Lauresta LV” izgatavo un uzstāda jaunas žalūzijas septiņu darba dienu laikā, ja žalūziju skaits nepārsniedz 10 un deviņu darba dienu laikā, ja žalūziju skaits pārsniedz 10, ņemot vērā Pasūtītāja norādījumus. |
| Piecu darba dienu laikā pēc Pasūtītāja pieprasījuma nosūtīšanas elektroniskā veidā, pretendents veiks esošo žalūziju novērtējumu un nepieciešamības gadījumā to noņemšanu. | Piecu darba dienu laikā pēc Pasūtītāja pieprasījuma nosūtīšanas elektroniskā veidā, SIA “Lauresta LV” veiks esošo žalūziju novērtējumu un nepieciešamības gadījumā to noņemšanu. |
| Pretendents ar saviem spēkiem un ar saviem līdzekļiem veiks nolietoto žalūziju atbilstošu utilizāciju pēc Pasūtītāja pieprasījuma. | SIA “Lauresta LV” ar saviem spēkiem un ar saviem līdzekļiem veiks nolietoto žalūziju atbilstošu utilizāciju pēc Pasūtītāja pieprasījuma. |
| Žalūziju kalpošanas garantijas laiks ir 24 mēneši no uzstādīšanas dienas. | Žalūziju kalpošanas garantijas laiks ir 24 mēneši no uzstādīšanas dienas. |

|  |  |  |
| --- | --- | --- |
| **Pasūtītājs:** |  | **Izpildītājs:** |
|  |  |  |
| E.Simsone |  | L.Poiša |

2.pielikums

2017.gada \_\_\_\_\_\_\_\_\_\_\_\_\_\_\_\_

Līguma Nr.\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Nr.p.k.** | **Struktūrvienības nosaukums** | **Struktūrvienības adrese** |
|  | NVA Pārvalde | K.Valdemāra iela 38 k-1, Rīga |
|  | NVA Pārvalde | Citadeles iela 7, Rīga  |
|  | NVA Pārvalde | E.Smiļģa iela 46, Rīga |
|  | NVA Pārvalde | Eksporta iela 6, Rīga |
|  | Rīgas reģionālā filiāle | Jēzusbaznīcas iela 11, Rīga |
|  | Olaines KAC | Zemgales iela 33, Olaine |
|  | Salaspils KAC | Skolas iela 7, Salaspils |
|  | Daugavpils filiāle | Varšavas iela 18, Daugavpils |
|  | Rēzeknes filiāle | Atbrīvošanas aleja 155, Rēzekne |
|  | Jelgavas filiāle | Skolotāju ielā 3, Jelgava |
|  | Liepājas filiāle | Graudu iela 50, Liepāja |
|  | Aizkraukles filiāle | Lāčplēša iela 1, Aizkraukle |
|  | Neretas sektors | P.Lodziņa iela 2, Nereta |
|  | Alūksnes filiāle | Helēnas iela 52, Alūksne |
|  | Balvu filiāle | Bērzpils iela 2a, Balvi |
|  | Viļakas sektors | Abrenes iela 26, Viļaka |
|  | Bauskas filiāle | Rātslaukums 4, Bauska |
|  | Cēsu filiāle | Pļavas iela 3a, Cēsis |
|  | Ilūkstes sektors | Brīvības ielā 13, Ilūkste |
|  | Dobeles filiāle | Zaļā iela 27, Dobele |
|  | Auces sektors | Jelgavas iela 1, Auce |
|  | Gulbenes filiāle | Ābeļu ielā 8, Gulbene |
|  | Jēkabpils filiāle | Jaunā iela 79e, Jēkabpils |
|  | Viesītes sektors | Smilšu iela 2, Viesīte |
|  | Jūrmalas filiāle | Viestura iela 6, Jūrmala, Bulduri |
|  | Krāslavas filiāle | Grāfu Plāteru iela 9, Krāslava |
|  | Dagdas sektors | Daugavpils iela 8, Dagda |
|  | Kuldīgas filiāle | Pilsētas laukums 4a, Kuldīga |
|  | Limbažu filiāle | Vecā Sārmes iela 10, Limbaži |
|  | Ludzas filiāle | Stacijas iela 44, Ludza |
|  | Kārsavas sektors | Vienības iela 53, Kārsava |
|  | Zilupes sektors | Partizānu iela 5, Zilupe |
|  | Madonas filiāle | Upes iela 3, Madona |
|  | Ērgļu sektors | Blaumaņa iela 2, Ērgļi |
|  | Lubānas sektors | Tilta iela 5, Lubāna |
|  | Varakļānu sektors | Rīgas iela 13, Varakļāni |
|  | Ogres filiāle | Rīgas iela 14, Ogre |
|  | Preiļu filiāle | Raiņa bulvāris 19, Preiļi |
|  | Līvānu KAC | Rīgas iela 77, Līvāni |
|  | Maltas sektors | Skolas iela 24, Malta |
|  | Viļānu KAC | Rēzeknes iela 1a, Viļāni |
|  | Saldus filiāle | Avotu iela 12, Saldus |
|  | Siguldas filiāle | Dārza iela 2a, Sigulda |
|  | Talsu filiāle | K.Valdemāra iela 2a, Talsi |
|  | Tukuma filiāle | Šēseles iela 3, Tukums |
|  | Valkas filiāle | Raiņa iela 16, Valka |
|  | Smiltenes sektors | Pils iela 6, Smiltene |
|  | Valmieras filiāle | Meža iela 7, Valmiera |
|  | Rūjienas sektors | Raiņa iela 3, Rūjiena |
|  | Ventspils filiāle | Lakstīgalu iela 1, Ventspils |

|  |  |  |
| --- | --- | --- |
| **Pasūtītājs:** |  | **Izpildītājs:** |
|  |  |  |
| E.Simsone |  | L.Poiša |

3.pielikums

2017.gada \_\_\_\_\_\_\_\_\_\_\_\_\_\_\_\_

Līguma Nr.\_\_\_\_\_\_\_\_\_\_\_\_\_\_\_\_\_

**Izpildīto darbu pieņemšanas – nodošanas akts**

2017. gada\_\_.\_\_\_\_\_\_\_\_\_ līgumam Nr. \_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

*(pakalpojuma sniegšanas adrese) (datums)*

**Nodarbinātības valsts aģentūras \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

 (*struktūrvienības nosaukums)*

kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

*(vārds, uzvārds un amats)*

**SIA “Lauresta LV”**, kuru pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses,

201\_\_.gada \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(adrese, tajā skaitā telpa, kurā tika uzstādītas žalūzijas vai veikti remontdarbi)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Tika:

1.1. uzstādītas:

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Žalūziju veids | Materiāls | Izmērs | m2 | Cena *euro* par m2 (bez PVN) | Summa *euro* kopā (bez PVN) |
| Platums | Augstums |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| … |  |  |  |  |  |  |  |
|  |  |  |  |  | Kopā bez PVN |  |
|  |  |  |  |  | PVN |  |
|  |  |  |  |  | Kopā ar PVN |  |

 1.2. veikts remontdarbs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Parakstot šo aktu, SIA “Lauresta LV” nodod un Nodarbinātības valsts aģentūras pārstāvis pieņem šī akta 1.punktā minētās žalūzijas vai veiktos remontdarbus.
2. Ar šī akta parakstīšanas brīdi uzstādītajām žalūzijām tiek dota 24 mēnešu garantija.
3. Akts sagatavots divos eksemplāros, no kuriem viens eksemplārs paliek SIA “Lauresta LV”, otrs kopā ar preču pavadzīmi - rēķinu tiek nodots Nodarbinātības valsts aģentūrai.

|  |  |  |
| --- | --- | --- |
| **Darbu nodeva:** |  | **Darbu pieņēma:** |
|  |  |  |
| *Vārds, uzvārds, paraksts* |  | *Vārds, uzvārds, paraksts* |